oddialenie menštruácie
Dobrý deň,používam ornibel pravidelne.vybrala som ho v sobotu a v stredu má začať krvácanie. Avšak ideme vo štvrtok na nečakanú dovolenku. Môžem si zaviesť krúžok teraz v utorok a tým oddialiť menštruáciu?
Dobrý deň,
ďakujeme za Vašu otázku.
Hoci to nie je odporúčaná schéma, menštruáciu (krvácanie z vysadenia) si môžete oddialiť tak, že si ihneď po odstránení predchádzajúceho krúžku zavediete nový krúžok bez obdobia bez krúžku. Nový krúžok si môžete ponechať zavedený najviac 3 týždne. Počas používania tohto nového krúžku môže dôjsť k špineniu (kvapky krvi alebo krvavé škvrny) alebo krvácaniu. Vzhľadom na to, že ku odstráneniu krúžka už vo Vašom prípade došlo niekoľko dní dozadu, ohľadom oddialenia menštruácie je potrebné sa poradiť s ošetrujúcim lekárom.
Prajem pekný zvyšok dňa.
S pozdravom
PharmDr. Veronika Kiabová